stanford-oval/wikipedia huggingface dataset:
ชนินทร์ รุ่งธนเกียรติ

| ชนินทร์ รุ่งธนเกียรติท> ม. |
| --- | --- |


สมาชิกสภาผู้แทนราษฎร   แบบบัญชีรายชื่อ
อยู่ในวาระ
เริ่มดำรงตำแหน่ง  24 มกราคม พ.ศ. 2567   (1 ปี 50 วัน)
ก่อนหน้า: สุริยะ จึงรุ่งเรืองกิจ   (ลาออก)
 
ข้อมูลส่วนบุคคล
เกิด: 4 เมษายน พ.ศ. 2532 (35 ปี) อำเภอเมืองสุรินทร์ จังหวัดสุรินทร์ ประเทศไทย
พรรคการเมือง: เพื่อไทย (2564–ปัจจุบัน)
ศิษย์เก่า: อนุบาลสุรินทร์   โรงเรียนสาธิตมหาวิทยาลัยศรีนครินทรวิโรฒ ประสานมิตร   จุฬาลงกรณ์มหาวิทยาลัย   มหาวิทยาลัยธรรมศาสตร์   มหาวิทยาลัยชิงหฺวา
อาชีพ: นักการเมือง สถาปนิก นักพัฒนาอสังหาริมทรัพย์

ชนินทร์ รุ่งธนเกียรติ (เกิด 4 เมษายน พ.ศ. 2532) ชื่อเล่น หนุ่ม เป็นกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และสมาชิกสภาผู้แทนราษฎร แบบบัญชีรายชื่อ รองโฆษกพรรคเพื่อไทย และกรรมการบริหารพรรคเพื่อไทย
ประวัติ

ชนินทร์ รุ่งธนเกียรติ เกิดเมื่อวันที่ 4 เมษายน พ.ศ. 2532 ที่จังหวัดสุรินทร์ เป็นบุตรชายของ นาย เกษม รุ่งธนเกียรติ อดีตสมาชิกสภาผู้แทนราษฎรจังหวัดสุรินทร์หลายสมัย สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร(ฝ่ายมัธยม) และปริญญาตรีเกียรตินิยมอันดับ 1 เหรียญทอง คณะสถาปัตยกรรมศาสตร์ ภาควิชาสถาปัตยกรรมภายใน จุฬาลงกรณ์มหาวิทยาลัย พร้อมทั้งจบปริญญาโท2 ใบ ได้แก่ ปริญญาโทวิทยาศาสตรบัณฑิต คณะพาณิชยศาสตร์และการบัญชี สาขาธุรกิจอสังหาริมทรัพย์ (MRE) มหาวิทยาลัยธรรมศาสตร์ และปริญญาโทใบที่ 2 International Master of Public Administation (IMPA) ที่ Tsinghua University
การทำงาน

ชนินทร์ เป็นนักธุรกิจผู้มีความเชี่ยวชาญด้านอสังหาริมทรัพย์ โดยผู้ก่อตั้งและกรรมการผู้จัดการ สำนักงานออกแบบสถาปัตยกรรม บริษัท ทิศทางสตูดิโอ จำกัด ในปี พ.ศ. 2555 และ ทำงานเป็นเจ้าหน้าที่ฝ่ายพัฒนาธุรกิจ บริษัท คอนทัวร์ จำกัด ต่อมาภายหลังการจบการศึกษาในระดับปริญญาโทในปี พ.ศ. 2557 ได้ทำงานพัฒนาธุรกิจกับบริษัทอสังหาริมทรัพย์ชั้นนำในประเทศไทยหลายบริษัท อาทิ บริษัท พฤกษาเรียลเอสเตท จำกัด (มหาชน), บริษัท เซ็นทรัลพัฒนา จำกัด (มหาชน) และบริษัท อีสเทิร์นสตาร์ เรียลเอสเตท จำกัด (มหาชน) เป็นต้น
งานการเมือง

ชนินทร์ เข้าทำงานการเมืองโดยการเป็นสมาชิกพรรคเพื่อไทย และได้รับการแต่งตั้งให้เป็นรองโฆษกพรรคเพื่อไทย ในวันที่ 28 ตุลาคม พ.ศ. 2564พร้อมทั้งเคยดำรงตำแหน่ง เป็นกรรมาธิการ และโฆษก คณะกรรมาธิการวิสามัญ ในสภาผู้แทนราษฎร พิจารณากฎหมาย พระราชบัญญัติสถาปนิก ต่อมาในปี พ.ศ. 2566
- ชนินทร์ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อพรรคเพื่อไทย ลำดับที่ 34 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566และได้รับเลือกเป็นกรรมการบริหารพรรคเพื่อไทยเมื่อวันที่ 27 ตุลาคม พ.ศ. 2566
- ชนินทร์เคยดำรงตำแหน่งเป็นรองเลขาธิการนายกรัฐมนตรีฝ่ายการเมือง(นายภูมิธรรม เวชยชัย) และได้รับมอบหมายในภารกิจการศึกษาการแก้ไขความเห็นต่างเรื่องรัฐธรรมนูญ โดยได้รับแต่งตั้งเป็น กรรมการและผู้ช่วยเลขานุการ ในคณะกรรมการเพื่อพิจารณาศึกษาแนวทางในการทำประชามติเพื่อแก้ไขปัญหาความเห็นที่แตกต่างในเรื่องรัฐธรรมนูญแห่งราชอาณาจักรไทย พุทธศักราช ๒๕๖๐
- เมื่อวันที่ 24 มกราคม 2567 ชนินทร์ได้รับการเลื่อนลำดับสมาชิกสภาผู้แทนราษฎร แบบบัญชีรายชื่อ พรรคเพื่อไทย แทนสุริยะ จึงรุ่งเรืองกิจ ที่ลาออกจากสมาชิกสภาผู้แทนราษฎร แบบบัญชีรายชื่อ
-เมื่อวันที่ 21 กุมภาพันธ์ 2567 สภาผู้แทนราษฎรมีมติตั้งคณะกรรมาธิการวิสามัญพิจารณา ร่างพระราชบัญญัติยกเลิกคำสั่งหัวหน้า คสช.ที่ 14/2559 โดยชนินทร์ได้รับการเสนอชื่อและรับรองให้อยู่ในคณะกรรมาธิการวิสามัญฯ และในการประชุมครั้งแรกได้รับเลือกให้ดำรงตำแหน่ง "โฆษกกรรมาธิการวิสามัญยกเลิกคำสั่งหัวหน้าคณะรักษาความสงบแห่งชาติที่ 14/2559"
-เมื่อวันที่ 22 กุมภาพันธ์ พ.ศ. 2567 ชนินทร์ได้รับการแต่งตั้งให้ดำรงตำแหน่ง "กรรมการ" ในคณะกรรมการประสานงานสภาผู้แทนราษฎร (วิปรัฐบาล)  เพื่อดําเนินการในเรื่องที่เกี่ยวข้องกับ สภาผู้แทนราษฎรและรัฐสภาให้เป็นไปอย่างมีระเบียบแบบแผนตามระบบรัฐสภา ตลอดจนการประสานงาน กับสมาชิกสภาผู้แทนราษฎร สมาชิกรัฐสภา และพรรคการเมือง ด้านนิติบัญญัติให้ดําเนินการไปอย่างราบรื่น
-เมื่อวันที่ 7 มีนาคม 2567 ชนินทร์ได้รับการเสนอชื่อและรับรองให้ดำรงตำแหน่ง กรรมาธิการและที่ปรึกษา ในคณะกรรมาธิการการเกษตรและสหกรณ์ สภาผู้แทนราษฎร ชุดที่ 26
-เมื่อวันที่ 27 มีนาคม 2567 สภาผู้แทนราษฎรมีมติตั้งคณะกรรมาธิการวิสามัญพิจารณาร่างพระราชบัญญัติควบคุมเครื่องดื่มแอลกอฮอล์ (ฉบับที่..) พ.ศ. ....โดยชนินทร์ได้รับการเสนอชื่อให้อยู่ในคณะกรรมาธิการวิสามัญฯ และในการประชุมครั้งแรกได้รับเลือกให้ดำรงตำแหน่ง รองประธานกรรมาธิการฯ คนที่ 1
-เมื่อวันที่ 18 มิถุนายน พ.ศ. 2567 สภาผู้แทนราษฎรมีมติตั้งคณะกรรมาธิการวิสามัญพิจารณาร่าง พ.ร.บ.ว่าด้วยการออกเสียงประชามติ (ฉบับที่..) พ.ศ. .... โดยชนินทร์ได้รับการเสนอชื่อให้อยู่ในคณะกรรมาธิการวิสามัญฯ และในการประชุมครั้งแรกได้รับเลือกให้ดำรงตำแหน่ง "โฆษกประจำคณะกรรมาธิการ"
-เมื่อวันที่ 18 สิงหาคม 2567 ชนินทร์ได้รับการเสนอชื่อและรับรองให้ดำรงตำแหน่ง กรรมาธิการและที่ปรึกษา ในคณะกรรมาธิการการคุ้มครองผู้บริโภค สภาผู้แทนราษฎร ชุดที่ 26
- เมื่อวันที่ 10 ตุลาคม พ.ศ. 2567 สภาผู้แทนราษฎรมีมติตั้งคณะกรรมาธิการวิสามัญพิจารณาร่างพระราชบัญญัติภาษีสรรพสามิต (ฉบับที่...) พ.ศ. .... โดยชนินทร์ได้รับการเสนอชื่อและรับรองให้อยู่ในคณะกรรมาธิการวิสามัญฯ และในการประชุมครั้งแรกได้รับเลือกให้ดำรงตำแหน่ง "ประธานประจำคณะกรรมาธิการ"
- เมื่อวันที่ 29 มกราคม พ.ศ. 2568 สภาผู้แทนราษฎรมีมติตั้งคณะกรรมาธิการวิสามัญพิจารณาร่างพระราชบัญญัติการบริหารจัดการระบบตั๋วร่วมโดยชนินทร์ได้รับการเสนอชื่อให้อยู่ในคณะกรรมาธิการวิสามัญฯ และในการประชุมครั้งแรกได้รับเลือกให้ดำรงตำแหน่ง "รองประธานประจำคณะกรรมาธิการคนที่สอง"
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
เจ้าชายเฮนริกแห่งเดนมาร์ก พระราชสวามี

เจ้าชายเฮนริกแห่งเดนมาร์ก พระราชสวามี (พระนามเต็ม: อ็องรี มารี ฌ็อง อ็องดร์ เดอ ลาบอร์ด เดอ มงเปอซา; 11 มิถุนายน ค.ศ. 1934 — 13 กุมภาพันธ์ ค.ศ. 2018) พระองค์ประสูติที่เมืองตาลงซ์ แคว้นกีรงด์ ประเทศฝรั่งเศส เป็นบุตรในเคาต์ อังเดร เดอ ลาบอร์ด เดอ มงเปอซา และ เรอเน ดูร์เซโน อภิเษกสมรสกับเจ้าหญิงมาร์เกรเธอแห่งเดนมาร์ก เมื่อวันที่ 10 มิถุนายน ค.ศ. 1967 ในขณะที่มีพระอิสริยยศเป็นเจ้าหญิงผู้เป็นทายาทโดยสันนิษฐานแห่งราชบัลลังก์เดนมาร์ก
ต้นพระชนม์ชีพ

เจ้าชายเฮนริกประสูติที่เมืองตาลงซ์ แคว้นกีรงด์ ประเทศฝรั่งเศส เป็นโอรสในเคาต์อังเดร เดอ ลาบอร์ด เดอ มงเปอซา กับ เรอเน ดูร์เซโน พระองค์ทรงเข้ารีตคริสตจักรโรมันคาทอลิก
พระองค์ทรงใช้ชีวิตช่วงต้น 5 ปีในอินโดจีนของฝรั่งเศสซึ่งขณะนี้คือประเทศเวียดนามที่ซึ่งพระบิดาของพระองค์ถูกกล่าวหาเกี่ยวกับผลประโยชน์ทางธุรกิจ ทรงกลับมายังฮานอยใน ค.ศ. 1950 ทรงศึกษาที่นั่นที่โรงเรียนมัธยมศึกษาของฝรั่งเศสใน ค.ศ. 1952 ในระหว่าง ค.ศ. 1952 ถึง 1957 พระองค์ทรงศึกษาด้านกฎหมายและรัฐศาสตร์พร้อมกันที่มหาวิทยาลัยปารีสในปารีสและศึกษาภาษาจีนและเวียดนามที่ แองสติตู นาซิองนาล เด ล้องก์ เอ ซิวิซาซิอง ออคเคียงตาล (Institut national des langues et civilisations orientales) พระองค์ยังทรงศึกษาที่ฮ่องกงในค.ศ. 1957 และไซ่ง่อนใน ค.ศ. 1958
หลังจากทรงเข้าร่วมกองทัพฝรั่งเศส ในสงครามแอลจีเรียระหว่างปี ค.ศ. 1959 ถึง 1962 ใน ค.ศ. 1962 ทรงเข้าร่วมกระทรวงต่างประเทศฝรั่งเศสและทรงเป็นเลขาธิการทูตในกรุงลอนดอนตั้งแต่ ค.ศ. 1963 ถึง 1967 พระองค์ยังเป็นพระสหายสนิทของ เฟรเดอริก วิลเลิม เดอ แกลร์ก
อภิเษกสมรส

ในวันที่ 10 มิถุนายน ค.ศ. 1967 พระองค์อภิเษกสมรสกับเจ้าฟ้าหญิงมาร์เกรเธอ มกุฎราชกุมารีแห่งเดนมาร์ก รัชทายาทโดยสันนิษฐานแห่งราชบัลลังก์เดนมาร์ก ที่โบสถ์แห่งโคเปนเฮเกน พระนามของพระองค์จึงต้องเปลี่ยนเป็นภาษาเดนมาร์กคือ เฮนริก
อภิเษกสมรส > ความสนพระทัย

เช่นเดียวกับพระชายา พระองค์ทรงสนพระทัยด้านศิลปะและวัฒนธรรมอย่างมาก ทรงเป็นคนที่รักตัวเลขไม้และหยก ทรงสร้างคอลเลกชันที่ทรงแสดงในปี ค.ศ. 2017 ในพิพิธภัณฑ์คอดิงฮูลด์ แต่ถึงอย่านั้นพระองค์ไม่ประสบความสำเร็จในการเล่นเปียโน ในปี ค.ศ. 2013 ทรงร่วมกับวงดนตรีป๊อปไมเคิล เรเนส โดยทรงบันถึงบันทึกเพลง "Echo" และบทเพลงนี้พระองค์ได้มีพระราชประสงค์ทูลเกล้าทูลกระหม่อมถวาย พระบาทสมเด็จพระปรมินทรมหาภูมิพลอดุลยเดช
พระองค์ทรงเขียนบทกวีหลายภาษาพื้นเมืองของพระองค์เป็นภาษา (ฝรั่งเศส) บางส่วนที่ได้รับการเผยแพร่ในคอลเลกชัน เชอร์มิน เฟสตัน (1982), Cantabile (2000), Les escargots de Marie Lanceline (2003), Murmures de vent (2005), Frihjul ( Roue-Libre , 2010), Fabula (2011), La part des Anges (2013) และDans mes nuits sereines (2014) The Symphonic Suite Cantabileโดย เฟรเดอริก ไมเกล พระราชนิพนธ์ของพระองค์ได้รับรางวัลจาก เดนิส นอชัน ซิมโพนี ออร์เคสตรา ในคอนเสิร์ตทั้ง 2 ครั้ง ในโอกาสเฉลิมพระชนมายุ 70 พรรษา และ 75 พรรษา ของ พระองค์ ในปี ค.ศ. 2004 และ ค.ศ. 2009 พระองค์ทรงแปลบทพระราชนิพนธ์ (แปลจากภาษาเดนมาร์ก ) ว่า "ฉันเขียนบทกวี มีทั้งข้อเสียและข้อดี แสดงความจริงด้วยข่าวและความบันเทิงที่ทำให้เรามีเหตุผลและความกระวนกระวาย บทกวีของเรานั้นจะพยายามเข้าใกล้ธรรมชาติที่แท้จริงของโลก ในบทกวีที่เราสามารถเข้าถึงคำถามนิรันดร์เช่นความรักความเหงาและความตาย "
พระองค์ทรงเป็นพ่อครัวที่ยอดเยี่ยมซึ่งได้แรงบันดาลใจจากประเพณีการทำอาหารฝรั่งเศส ทรงมักจะวางแผน ทรงปรุงอาหารของครอบครัว มักจะมีพ่อครัวหลวงช่วยเสมอ รวมถึงเครื่องเทศของพระองค์นั้นส่วนหนึ่งมาจากการอุดหนุนจากสถานรับเลี้ยงเด็กในเอเชีย นอกเหนือจากตำราของเขาพระองค์นั้น พระองค์มักจะทรงพระราชทานพระราชานุญาตให้สำนักข่าวได้เข้าไปถ่ายทำรายการอาหาร ซึ่งพระองค์ทรงปรุงเองและทำเอง ณ พระราชวังเฟรเดนส์โบร์ก
โดยพระราชวงศ์หลายพระองค์ ได้ออกมาให้ความคิดเห็นเรื่องนี้ ใน ค.ศ. 2009 ดังนี้
เรื่องการทำอาหารในครอบครัว ต้องปล่อยให้เป็นหน้าที่ของเขา เขาทำอาหารอร่อยและถูกปาก ทุกคนในครอบครัวชอบมาก เฟรเดอริก แมรี โจอาคิม มารี และลูกของพวกเขา หลานของเรา ชอบการทำอาหารของเฮนริกมาก เขาทำอร้อยยิ่งกว่าพ่อครัวในวัง
ฉันว่าการทำอาหารเป็นอะไรที่สนุกและสุขสันต์ เป็นเวลาของครอบครัว ประชาชนชาวเดนมาร์กส่วนใหญ่ก็ใช้เวลาในการทำอาหารเป็นเวลาในครอบครับ ฉันเองก็ไม่ต่างกัน
ตอนฉันกับน้องชายเด็ก ๆ เสด็จพ่อมีกทำแซนวิซให้ไปทานที่โรงเรียน พวกเราชอบมาก ท่านเก่งและทำอาหารอร่อย
ทุกวันอาทิตย์ เราทั้งครอบครัว (มารี นิโคไล เฟลิกซ์) ชอบมาทานข้าวที่วังใหญ่ มีครอบครัวของเสด็จพี่ (เจ้าชายเฟรเดอริก มกุฎราชกุมารแห่งเดนมาร์ก) อยู่ด้วย มันทำให้อบอุ่นมาก เราชอบเวลาแบบนั้น
หรือแม้แต่ ลาร์ส เลิกเกอ รัสมุสเซิน นายกรัฐมนตรีของเดนมาร์ก ก็เคยได้รับพระราชทานจากเจ้าชายเฮนริก พระราขสวามี
วันนั้นฝนตกหนัก ข้าพเจ้าได้ออกมาทำธุระนอกสถานที่ ข้าพเจ้าหิวมาก แล้วเพื่อนที่มาด้วยกับข้าพเจ้าได้บอกว่า เจ้าชายเฮนริก พระราขสวามี พระราชทานอาหารแก่ข้าพเจ้าให้ลองชิม ข้าพเจ้าลองชิมแล้วมันอร่อยมาก พระองค์ทรงทำอาหารได้อร่ยๆพอๆกับพ่อครัวในโรงแรมหรู เป็นพระมหากรุณาธิคุณต่อข้าพเจ้ายิ่งนัก
เจ้าชายพระราชสวามีแห่งเดนมาร์ก

เมื่อทรงได้พระอิสริยยศเป็นเจ้าชายเฮนริกแห่งเดนมาร์ก ซึ่งก่อนการอภิเษกสมรสพระองค์ทรงเปลี่ยนไปนับถือนิกายโปรเตสแตนต์จากการอนุญาตของสันตะสำนัก ต่อมาในปี ค.ศ 1972 สมเด็จพระเจ้าเฟรเดอริกที่ 9 แห่งเดนมาร์ก พระสัสสุระของพระองค์ เสด็จสวรรคต พระมเหสีจึงเสด็จครองราชย์เป็น สมเด็จพระราชินีนาถแห่งเดนมาร์ก พระองค์จึงได้รับการสถาปนาที่ เจ้าชายเฮนริกแห่งเดนมาร์ก พระราชสวามี
พระราชโอรส

สมเด็จพระราชินีนาถและเจ้าชายมีพระราชโอรส 2 พระองค์ดังนี้
เจ้าชายเฟรเดอริก มกุฎราชกุมารแห่งเดนมาร์ก
เจ้าชายโจอาคิมแห่งเดนมาร์ก
ภาษาของเจ้าชายเฮนริกคือภาษาฝรั่งเศส ทำให้พระองค์ต้องเรียนรู้ภาษาเดนมาร์กหลังการอภิเษกสมรส แต่พระองค์สามารถพูดภาษาจีน เวียดนาม อังกฤษได้อย่างคล่องแคล่ว
ในปี ค.ศ. 2006 นิตยสารของเดนมาร์กชื่อ Ud&Se ได้ลงบทสัมภาษณ์ของเจ้าชายเฮนริก ที่ซึ่งทรงเล่าเกี่ยวกับสุนัขทรงเลี้ยง อาหาร พระชนม์ชีพวัยเยาว์ในเวียดนามและเรื่องราวต่าง ๆ มากมาย บางครั้งพระองค์ทรงกล่าวถึงการเคยเสวยเนื้อสุนัขที่นั่น ทำให้หนังสือพิมพ์ต่าง ๆ พาดหัวข่าวไว้ว่า "เจ้าชายเฮนริกเสวยสุนัข" และทำให้การบริโภคเนื้อสุนัขเป็นที่นิยม[ต้องการอ้างอิง]
พระอาการประชวร

สำนักพระราชวังของเดนมาร์กได้แถลงการณ์เรื่อง เจ้าชายเฮนริก พระราชสวามีในสมเด็จพระราชินีนาถมาร์เกรเธอที่ 2 เสด็จพระราชดำเนินไปประทับรักษาพระอาการประชวร ณ โรงพยาบาลรีย์ส มหาวิทยาลัยโคเปนเฮเกน โดยคณะแพทย์ได้รายงานว่า ทรงมีการตอบสนองลดลง อีกทั้งมีการเปลี่ยนแปลงทางพระราชจริยาวัตร (พฤติกรรม) ด้านการตัดสินพระราชหฤทัย และพระราชปฏิสัมพันธ์กับบุคคลรอบพระองค์ คณะแพทย์จึงได้ว่า ทรงประชวรด้วยโรคพระสมองเสื่อม จึงได้กราบบังคมทูลเชิญให้งดพระราชกรณียกิจลง อีกทั้งจะมีการพิจารณาการดำเนินงานขององค์กรต่าง ๆ ในพระราชูปถัมภ์
สิ้นพระชนม์

สำนักพระราชวังของเดนมาร์ก ได้ออกแถลงการณ์อย่างเป็นทางการว่า เจ้าชายเฮนริกสิ้นพระชนม์เมื่อวันที่ 13 กุมภาพันธ์ ค.ศ. 2018 เวลา 23.18 น. ณ พระราชวังเฟรเดนส์โบร์ก เมืองเฟรเดนส์โบร์ก สิริพระชันษา 83 ปี โดยก่อนหน้านี้สำนักพระราชวังได้ออกแถลงการณ์ว่าทรงมีพระราชประสงค์ไม่ฝังพระบรมศพกับพระมเหสีซึ่งเกิดจากความน้อยพระทัยที่ไม่ได้รับการถวายพระเกียรติที่เหมาะสม และมีพระราชประสงค์ให้จัดงานส่วนพระองค์ซึ่งในงานนั้นไม่มีพระอาคันตุกะจากต่างประเทศเดินทางร่วมงานเลย
พระอิสริยยศ

| ธรรมเนียมพระยศของ เจ้าชายเฮนริก พระราชสวามี |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: Hans Kongelige Højhed  (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Deres Kongelige Højhed  (พระพุทธเจ้าข้า/เพคะ)
11 มิถุนายน ค.ศ. 1934 - 10 มิถุนายน ค.ศ. 1967: เคานต์อองรี เดอ ลาบอร์ด เดอ มงเปอซา
10 มิถุนายน ค.ศ. 1967 - 14 มกราคม ค.ศ. 1972: เจ้าชายเฮนริกแห่งเดนมาร์ก
14 มกราคม ค.ศ. 1972 - 13 กุมภาพันธ์ ค.ศ. 2018: เจ้าชายพระราชสวามี
เจ้าชายเฮนริกใน ค.ศ. 1934
ยุคมืดของกัมพูชา

ยุคมืดของกัมพูชา (เขมร: យុគអន្ធកាលនៃកម្ពុជា) เริ่มขึ้นหลังจากอาณาจักรพระนครเริ่มอ่อนแอลง ประเทศราชประกาศตัวเป็นอิสระ เกิดความวุ่นวายในราชอาณาจักร จนในที่สุดเกิดการล่มสลายของอาณาจักรพระนคร โดยการยึดครองของสยาม
ยุคเสื่อมของอาณาจักรเขมร

อาณาจักรเขมร ในสมัยพระเจ้าชัยวรมันที่ 8 (พ.ศ. 1786-1838) ความไม่มั่นคงภายในอาณาจักรเริ่มเกิดขึ้น ประเทศราชเกิดการแข็งข้อ พ่อขุนผาเมืองเจ้าเมืองราดร่วมมือกับพ่อขุนบางกลางหาว แข็งเมืองไม่ขึ้นกับพระนคร และต่อมาได้ก่อตั้งอาณาจักรสุโขทัยขึ้น ในช่วงนี้มีการเปลี่ยนศาสนาจากศาสนาพุทธนิกายมหายานมานับถือพระศิวะเหมือนเดิม และได้ทำลายภาพจำหลักหินที่เป็นรูปพระพุทธเจ้า ทำลายภาพสลักหินที่เกี่ยวกับพุทธประวัติออกไปจากปราสาทหลายแห่ง อาทิ ปราสาทตาพรหม หลังจากสิ้นรัชสมัยของพระเจ้าชัยวรมันที่ 8 อาณาจักรเขมรเสื่อมอำนาจลงอย่างมาก
ราชวงศ์ต่างๆเริ่มเกิดการแย่งชิงราชสมบัติกัน ในช่วงนี้ไม่มีสิ่งปลูกสร้างใดๆเกิดขึ้น หัวเมืองต่างๆเริ่มกบฏแข็งข้อและแยกตัวออก รวมไปถึงการขึ้นเป็นใหญ่ของ"อาณาจักรสุโขทัย"
การล่มสลายของอาณาจักรเขมร

พ.ศ. 1896 ในสมัยพระเจ้าอู่ทองแห่งกรุงศรีอยุธยา อาณาจักรเขมรก็ถูกกองทัพกรุงศรีอยุธยานำโดยขุนหลวงพระงั่วซึ่งเป็นพี่เมียของพระเจ้าอู่ทองยกทัพโจมตียึดเป็นเมืองขึ้น กองทัพไทยจากพระนครศรีอยุธยาไปรวมกำลังที่นครโคราปุระหรือโคราชหรือนครราชสีมา แล้วแยกกองทัพลงไปโจมตีกัมพูชาเป็น 3 ทางมีทหารไทย มอญ ลาวรวมกันประมาณ 50,000 คนและสามารถทำให้อาณาจักรขอมแตกได้ อาณาจักรเขมรจึงกลายเป็นเมืองขึ้นของอยุธยา เป็นผลให้อาณาจักรเขมรล่มสลายอย่างสิ้นเชิง จนไม่สามารถฟื้นฟูอาณาจักรให้กลับมายิ่งใหญ่ตามเดิมได้
ยุคมืดของกัมพูชา

หลังจากนั้นมาเขมรก็กลายเป็นประเทศราชของสยาม ต่อมาในปี พ.ศ. 1936 อาณาจักรเขมรแข็งเมืองจนสมเด็จพระราเมศวร กษัตริย์แห่งกรุงศรีอยุธยาส่งกองทัพไปยึดเมืองพระนครเมืองหลวงของเขมรได้อีกครั้ง ประมาณว่ากองทัพไทยยกทัพไป 2 ทางมีทหารรวมกันระหว่าง 40,000 – 50,000 คน ในขณะที่กองทัพเขมรมีทหารระดมมาจากทั่วแคว้นประมาณ 100,000 คน ต่อมาในปีพ.ศ. 1974 อาณาจักรเขมรเกิดแข็งเมืองไม่ยอมส่งเครื่องบรรณาธิการมายังกรุงศรีอยุธยา สมเด็จพระบรมราชาธิราชที่ 2 โอรสของเจ้านครอินทร์หรือสมเด็จพระอินทราชายกทัพหลวงจากกรุงศรีอยุธยา คาดกันว่ามีกำลังพลประมาณ 60,000 คนไปตีเมืองพระนครของเขมร ยุทธวิธีรบของทหารไทยจากพระนครศรีอยุธยาจัดกำลังออกเป็น 2 กองทัพแรกคือกองทัพบกมีกำลัง 50,000 คนเข้าตีเขมรตรงด้านหน้ามีทั้งทหารช้าง ทหารม้า ทหารราบเครื่องทำลายกำแพงและทหารธนู กองทัพเรือมีกำลัง 10,000 คนล่องเรือไปทางแม่น้ำโขงเป็นเรือพายขนาดใหญ่จู่โจมทางด้านหลัง ฝ่ายอาณาจักรเขมรนั้นได้เกณฑ์ทหารตั้งรับจากทั่วอาณาจักรมีกำลังมากกว่าทหารไทย ประมาณกันว่ามีจำนวนระหว่าง 70,000 – 75,000 คน ประกอบด้วยพลเดินเท้าใช้ดาบยาว 2 มือและดาบยาวกับโล่หรือดั้งป้องกันตัว ทหารธนูมีกำลังพล 1 ใน 5 ของทหารทั้งหมด กองทหารม้ามีหอกยาว ทวนและโตมรพร้อมกับดาบยาวที่เอว เมืองพระนครของเขมรถูกทำลายจนต้องย้ายเมืองหลวงจากเมืองพระนครไปที่เมืองจตุรพักตร์ที่ตั้งของกรุงพนมเปญในปัจจุบัน และต่อมาย้ายไปเมืองละแวกใกล้ริมทะเลสาบเขมร และย้ายไปเมืองศรีสุนทร และเมืองอุดงมีชัย ตามลำดับ
การที่กองทัพไทยตีเมืองพระนครแตกทำให้ขอมหรือเขมรสิ้นอาณาจักร เขมรอยู่ในการปกครองของไทยเรื่อยมาตั้งแต่สมัย อยุธยา กรุงธนบุรี ถึงกรุงรัตนโกสินทร์ ต่อมาเกิดสงครามอานามสยามยุทธในสมัยรัชกาลที่3 ทำให้กัมพูชากลายเป็นรัฐอารักขาระหว่างสยามและญวณก่อนที่จะตกเป็นอาณานิคมของฝรั่งเศสในเวลาต่อมา
มหาวิทยาลัยเกริก

13°52′24″N 100°36′00″E﻿ / ﻿13.8734°N 100.600°E﻿ / 13.8734; 100.600
| --- | --- |
Krirk University
 ต้นโพธิ์ คบเพลิง และธรรมจักร สัญลักษณ์ประจำมหาวิทยาลัย
ชื่อเดิม: สถาบันเทคโนโลยีสังคม (เกริก) Institute of Social Technology (Krirk)
ชื่อย่อ: ม.กร. / KRU
คติพจน์: วิชฺชา จรณ สมฺปนฺโน (ความรู้ทำให้องอาจ)
ประเภท: สถาบันอุดมศึกษาเอกชน
สถาปนา: 28 พฤษภาคม พ.ศ. 2513 (54 ปี)
นายกสภาฯ: ศาตราจารย์ ดร. ธีระ สูตะบุตร
อธิการบดี: ศาสตราจารย์ นายแพทย์ กระแส ชนะวงศ์
ผู้ศึกษา: 7,843 คน (2566)
ที่ตั้ง: ถนนรามอินทรา แขวงอนุสาวรีย์ เขตบางเขน กรุงเทพมหานคร
สี: ██ สีเขียว
เว็บไซต์: www.krirk.ac.th
มหาวิทยาลัยเกริก เดิมชื่อสถาบันเทคโนโลยีสังคม (เกริก)  เป็นสถาบันอุดมศึกษาเอกชน 1 ใน 5 แห่งแรกในประเทศไทยถูกสถาปนาขึ้นพร้อมกับ วิทยาลัยกรุงเทพ วิทยาลัยไทยสุริยะ วิทยาลัยธุรกิจบัณฑิตย์ และวิทยาลัยพัฒนา ตั้งอยู่ที่ หลักสี่ ถนนรามอินทรา กม.1 แขวงอนุสาวรีย์ เขตบางเขน กรุงเทพมหานคร เปิดทำการเรียนการสอนเมื่อปี พ.ศ. 2495 จัดตั้งเป็นสถาบันอุดมศึกษาเมื่อปี พ.ศ. 2513 และได้รับการยกฐานะเป็นมหาวิทยาลัย ในปี พ.ศ. 2538
ประวัติ

สถานศึกษาที่ต่อมาจะพัฒนาเป็นมหาวิทยาลัยเกริก เปิดดำเนินการเป็นครั้งแรกที่อาคาร ก ราชดำเนิน เมื่อปี พ.ศ. 2495 ในชื่อ โรงเรียนภาษาและวิชาชีพ โดย ดร.เกริก มังคละพฤกษ์ (พ.ศ. 2458-2521) ซึ่งเป็นนักการศึกษาผู้มีชื่อเสียงทั้งในและต่างประเทศ จุดมุ่งหมายในการตั้งมหาวิทยาลัยในระยะแรกนั้น เพื่อดำเนินการเรียนการสอนด้านภาษาอังกฤษแต่เพียงอย่างเดียว เนื่องจากท่านมีความสามารถด้านภาษาอังกฤษเป็นพิเศษ ทั้งในด้านการเรียนการสอนและประสบการณ์จากการทำงาน นับได้ว่าท่านเป็นคนไทยคนแรกที่ทำการสอนภาษาอังกฤษใหม่ ซึ่งมุ่งให้นักศึกษาได้มีความรู้ในหลักภาษาและสามารถใช้ภาษาได้อย่างมีประสิทธิภาพ
ต่อมาได้เปิดแผนกบริหารธุรกิจและการเลขานุการเพิ่ม และพัฒนาเป็น โรงเรียนเกริกวิทยาลัย และยกฐานะเป็น เกริกวิทยาลัย เปิดสอนปริญญาตรี คณะบริหารธุรกิจและคณะเศรษฐศาสตร์ และพัฒนาเป็น สถาบันเทคโนโลยีสังคม (เกริก) และ มหาวิทยาลัยเกริก ดังเช่นปัจจุบัน
สัญลักษณ์มหาวิทยาลัย

ตราประจำมหาวิทยาลัย เป็นรูปธรรมจักรทับอยู่ด้านหน้าคบเพลิง ภายในธรรมจักรมีรูปต้นไม้ กงล้อธรรมจักรด้านบนมีอักษรภาษาบาลี 
วิชฺชา จรณ สมฺปนฺโน [ความจริงต้องเขียนติดกันว่า วิชฺชาจรณสมฺปนฺโน เพราะเป็นคำสมาส หากเขียนแยกกัน แปลไม่ได้] ด้านล่างมีอักษรภาษาไทยว่า ความรู้ทำให้องอาจ [ไม่ทราบว่าแปล หรือตีความตามใจตนเอง เพราะคำนี้แปลได้แนวเดียวว่า สมบูรณ์ด้วยความรู้ (วิชชา) และความประพฤติ (จรณะ)] และด้านล่างของธรรมจักร มีอักษรภาษาไทยว่า มหาวิทยาลัยเกริก และภาษาอังกฤษว่า KRIRK UNIVERSITY
ความหมายของตราประจำมหาวิทยาลัย
ธรรมจักร หมายถึง กงล้อแห่งความรู้
คบเพลิง หมายถึง แสงสว่างแห่งปัญญาและความรุ่งโรจน์
ต้นไม้ หมายถึง ความเติบใหญ่และความมั่นคงแข็งแรง
สถานที่ภายในมหาวิทยาลัย

อาคาร 1 (อาคารมังคละพฤกษ์) เป็นอาคารสูง 5 ชั้น
อาคาร 2 (อาคาร ดร.เกริก) เป็นอาคารสูง 7 ชั้น
อาคาร 3 (อาคารเฉลิมพระเกียรติ 6 รอบ) เป็นอาคารที่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้ทรงพระกรุณาโปรดเกล้าเสด็จพระราชดำเนินทรงเปิดอาคาร ในวันที่ 30 มิถุนายน พ.ศ. 2543  เป็นอาคารสูง 4 ชั้น(ไม่รวมลานจอดรถชั้นใต้ดิน)
อาคาร 4 เป็นอาคารสูง 4 ชั้น
อาคาร 5(อาคาร ดร.สุวรรณี) เป็นอาคารสูง 5 ชั้น
อาคาร 6 เป็นอาคารสูง 4 ชั้น
ลานพ่อเกริก
เพลงประจำสถาบัน

เพลงมาร์ชเกริก ทำนอง ครูเอื้อ-ศรีสวัสดิ์-อโศก ร้องหมู่ วงดนตรี สังคีตสัมพันธ์
เพลงประจำสถาบัน > เพลงอื่นๆ

เพลงพระคุณพ่อเกริก
เพลงเกริกกราว
คณะที่เปิดสอน

มหาวิทยาลัยเกริก เปิดทำการเรียนการสอนในคณะต่าง ๆ ได้แก่
คณะบริหารธุรกิจ
คณะศิลปศาสตร์
คณะนิติศาสตร์
วิทยาลัยสื่อสารการเมือง
วิทยาลัยนานาชาติภาษาและวัฒนธรรมจีน
วิทยาลัยนานาชาติอิสลามกรุงเทพ
บัณฑิตวิทยาลัย
สถาบัน/ศูนย์และหน่วยงานในมหาวิทยาลัย

| --- | --- |
 สำนักอธิการบดี  สำนักกิจการนักศึกษา  สำนักหอสมุด  สำนักส่งเสริมการศึกษาและประชาสัมพันธ์  ศูนย์คอมพิวเตอร์  สถาบันภาษา:  ศูนย์ส่งเสริมวิจัยและผลิตตำรา  ศูนย์ส่งเสริมศิลปวัฒนธรรม  ศูนย์ส่งเสริมและบริการสังคม  ศูนย์เทคโนโลยีการศึกษา  สำนักวิชาการ  สมาคมศิษย์เก่ามหาวิทยาลัยเกริก  
สโมสรนักศึกษา
ชมรมต่างๆภายในมหาวิทยาลัย

ชมรมร้องประสานเสียง
ชมรมรัฐศาสตร์
ชมรมอนุรักษ์ธรรมชาติ
ชมรมจาวเหนือ
ชมรมอีสาน
ชมรมดนตรี
ชมรมค่ายอาสาพัฒนาชนบท
ชมรมกีฬา
ศิษย์เก่าจากมหาวิทยาลัยเกริก > นักการเมือง

สุชาติ ชมกลิ่น รัฐมนตรีช่วยว่าการกระทรวงพาณิชย์ และอดีตรัฐมนตรีว่าการกระทรวงแรงงาน
กนกวรรณ วิลาวัลย์ อดีตรัฐมนตรีช่วยว่าการกระทรวงศึกษาธิการ
ร้อยตรีหญิง ระนองรักษ์ สุวรรณฉวี อดีตรัฐมนตรีว่าการกระทรวงเทคโนโลยีสารสนเทศและการสื่อสาร
พร้อมพงศ์ นพฤทธิ์ อดีตโฆษกพรรคเพื่อไทย และอดีตสมาชิกสภาผู้แทนราษฎร แบบบัญชีรายชื่อ พรรคเพื่อไทย
ชยุต ภุมมะกาญจนะ อดีตสมาชิกสภาผู้แทนราษฎรจังหวัดปราจีนบุรี
คมคาย พลบุตร อดีตสมาชิกสภาผู้แทนราษฎรจังหวัดจันทบุรี พรรคประชาธิปัตย์
ณิรัฐกานต์ ศรีลาภ อดีตสมาชิกสภาผู้แทนราษฎรจังหวัดยโสธร พรรคประชาธิปัตย์
สิระ เจนจาคะ อดีตสมาชิกสภาผู้แทนราษฎรกรุงเทพมหานคร พรรคพลังประชารัฐ
ธนกร วังบุญคงชนะ อดีตรัฐมนตรีประจำสำนักนายกรัฐมนตรี สมาชิกสภาผู้แทนราษฎรแบบบัญชีรายชื่อ พรรครวมไทยสร้างชาติ
ศิษย์เก่าจากมหาวิทยาลัยเกริก > นักแสดง

ไพโรจน์ สังวริบุตร นักแสดง
อภิรดี ภวภูตานนท์ ณ มหาสารคาม นักแสดง
จินตหรา สุขพัฒน์ นักแสดง
มาริโอ้ เมาเร่อ นักแสดง
พิชยดนย์ พึ่งพันธ์ นักแสดง
ธนา สุทธิกมล นักร้อง, นักแสดง
หยาดทิพย์ ราชปาล นักแสดง, นางแบบ
วีรดิษฐ์ ศรีมาลัย นักแสดง, นายแบบ
อาเมเรีย จาคอป นักแสดง
ศิษย์เก่าจากมหาวิทยาลัยเกริก > อื่นๆ

เยาวเรศ ชินวัตร เจ้าของร้านอาหารครัวคุณเรศ และอดีตประธานสภาสตรีแห่งชาติในพระบรมราชินูปถัมภ์ คนที่ 20
แหล่งข้อมูลอื่น

มหาวิทยาลัยเกริก
ความเป็นมาของมหาวิทยาลัยเกริก เก็บถาวร 2005-09-22 ที่ เวย์แบ็กแมชชีน
ความเป็นมาของเกริกวิทยาลัย เก็บถาวร 2007-04-28 ที่ เวย์แบ็กแมชชีน
| ด ค กหน่วยงานในมหาวิทยาลัยเกริก |
| --- | --- | --- |
| คณะ | บริหารธุรกิจ · เศรษฐศาสตร์ · นิเทศศาสตร์ · นิติศาสตร์ · ศิลปศาสตร์ |  |
หมวดหมู่ • โครงการ • สถานีย่อย
| ด ค กสถานศึกษาในเขตบางเขน |
| --- | --- |
โรงเรียน:  โรงเรียนไตรรัตนาภิรักษ์  โรงเรียนไทยนิยมสงเคราะห์  โรงเรียนธนศิลป์  โรงเรียนนิเวศน์วารินทร์  โรงเรียนบ้านคลองบัว  โรงเรียนบ้านบัวมล  โรงเรียนประชาภิบาล  โรงเรียนปราโมชวิทยาทาน  โรงเรียนปราโมชวิทยารามอินทรา  โรงเรียนเพชราวุธวิทยา  โรงเรียนรัตนโกสินทร์สมโภชบางเขน  โรงเรียนวัดไตรรัตนาราม  โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร  โรงเรียนอมาตยกุล  โรงเรียนเอี่ยมพานิชวิทยา  โรงเรียนอุทัยวิทยา  วิทยาลัยเทคโนโลยีไทยบริหารธุรกิจ  วิทยาลัยเทคโลโลยีวิบูลย์บริหารธุรกิจ รามอินทรา 
สถาบันอุดมศึกษา:  มหาวิทยาลัยเกริก  มหาวิทยาลัยราชภัฏพระนคร 
รายชื่อโรงเรียนในกรุงเทพมหานคร รายชื่อสถาบันอุดมศึกษาในกรุงเทพมหานคร
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดเพชรบูรณ์ พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง